
Z A P I S N I K 

33. sjednice Vijeća Mjesnog odbora Resnički gaj održane 22. siječnja 2024. u objektu MS,  Čulinečka cesta 230, s početkom u 18,00 sati

NAZOČNI ČLANOVI VIJEĆA: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.
OSTALI NAZOČNI: 
-Trpimir Majcan, predsjednik VGČ Donja Dubrava.

-Igor Božić, član VGČ Donja Dubrava.

Predsjedava Nevenka Habric, predsjednica Vijeća.
Zapisnik vodi: Nevenka Habric.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

Bez rasprave, Vijeće prihvaća tekst Zapisnika 32. sjednice Vijeća, održane 19. prosinca 2023, bez izmjena.
Predsjednica predlaže dodatnu točku dnevnog reda: „Program rada Vijeća Mjesnog odbora Resnički gaj za 2024. godinu.“
Vijeće jednoglasno prihvaća dodatnu točku dnevnog reda.


Na prijedlog predsjednice  Vijeće jednoglasno utvrđuje
D N E V N I   R E D
1. Program rada Vijeća Mjesnog odbora Resnički gaj za 2024. godinu

2. Prijedlog zaključka o produljenju ugovora o zakupu poslovnog prostora
3. Zahtjev za korištenjem prostora-Lovačko društvo „Žuna“

4. Prijedlog zaključka-asfalterski program za 2024.

5. Prikupljanje i skladištenje sekundarnih sirovina na području MO Resnički gaj-donošenje zaključka

6. Pitanja, prijedlozi

1. Program rada Vijeća Mjesnog odbora Resnički gaj za 2024. godinu.

Predsjednica usmeno informira o predmetu rasprave i odlučivanja.


Bez rasprave Vijeće jednoglasno donosi
PROGRAM RADA VIJEĆA MJESNOG ODBORA RESNIČKI GAJ ZA 2024. GODINU
 (Tekst Programa rada prilaže se ovom zapisniku i njegov je sastavni dio)
Ad. 2. Prijedlog zaključka o produljenju ugovora o zakupu poslovnog prostora.

 .

Bez rasprave Vijeće jednoglasno donosi

ZAKLJUČAK
o produljenju ugovora o zakupu poslovnog prostora
1. Vijeće Mjesnog odbora Resnički gaj daje suglasnost za produženje zakupa poslovnog prostora gđe. Jagice Antolović u Zagrebu, Čulinečka cesta 230, ukupne površine 32m², po cijeni u mjesečnom iznosu od 292,00 eura s tim da je PDV uključen u iznos zakupnine te da su u cijenu zakupa uključeni svi troškovi režija i režijskog održavanja, za potrebe rada Vijeća Mjesnog odbora Resnički gaj.

2. Gradu Zagrebu predlaže se sklapanje novog ugovora o zakupu za poslovni prostor iz točke 1. ovog Zaključka koji bi trebao stupiti na snagu 1. ožujka 2024. do 1. ožujka 2025. godine.

3. Ovaj se zaključak dostavlja Vijeću Gradske četvrti Donja Dubrava i Gradskom uredu za mjesnu samoupravu, promet, civilnu zaštiti i sigurnost na daljnje postupanje.
Ad. 3. Zahtjev za korištenjem prostora –LD „ŽUNA“
Bez rasprave Vijeće jednoglasno donosi
Z A K L J U Č A K
o povremenom korištenju prostora
1. Lovačkom društvu „ŽUNA“, odobrava se povremeno korištenje prostora u objektu Mjesnog odbora Resnički gaj, Čulinečka cesta 230, petkom. od 17,00 do 20,00 sati.

2. Prostor iz točke 1. ovog Zaključka, koristit će lovačko društvo „ŽUNA“, za održavanje sastanaka, bez naknade.
3. Lovačko društvo „ŽUNA“, obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Ad. 4. Prijedlog zaključka-asfalterski program za 2024.

U RASPRAVI SUDJELUJU: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.
Vijeće jednoglasno donosi
Z A K L J U Č A K

o prijedlozima redovnog održavanja asfalterskog programa nerazvrstanih cesta 

 na području Mjesnog odbora Resnički gaj
1. Vijeće Mjesnog odbora Resnički gaj traži da se u okviru redovnog održavanja nerazvrstanih cesta Plana malih komunalnih akcija Mjesnog odbora Resnički gaj, u 2024. realiziraju sljedeće akcije: 
- I. Resnički gaj od 7H do 7K

- Rekonstrukcija propusta na Čulinečka cesta prema šumi.
2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 5. Prikupljanje i skladištenje sekundarnih sirovina na području MO Resnički
U RASPRAVI SUDJELUJU: Nevenka Habric, Višnja Mikac, Davorin Dokolenić, Ante Sladić, Tomislav Ćurdo, Trpimir Majcan i Igor Božić.

Vijeće jednoglasno donosi
ZAKLJUČAK
o prikupljanju i skladištenju sekundarnih sirovina na području MO Resnički gaj
1. Vijeće je razmotrilo dojavu građana o nelegalnom skladištenju potencijalno opasnim sekundarnim sirovinama na području MO Resnički gaj. 

2. Zbog potencijalne opasnosti za okolno stanovništva traži se od Vijeća Gradske Četvrti Donja Dubrava da obavijesti nadležne institucije o istom, kako se ne bi dogodio „Osijek“

3. Ovaj se zaključak dostavlja Vijeću Gradske četvrti Donja Dubrava i Gradskom uredu za mjesnu samoupravu, promet, civilnu zaštiti i sigurnost na daljnje postupanje.
Ad. 6. Pitanja i prijedlozi.
Budući da se nitko nije javio za riječ predsjednica zatvara točku dnevnog reda i zaključuje sjednicu.
Dovršeno u 19h i 10min.
KLASA: 024-08/24-003/157
URBROJ: 251-13-11-4/006-24-2
Zagreb, 22. siječnja 2024.

Zapisnik sastavio:






        Predsjednica
                                     




         Vijeća Mjesnog odbora

Silvestar Smrekar           





       Resnički gaj









     Nevenka Habric                      

